**ÁTKELŐ - A Magyar Műszaki és Közlekedési Múzeum ötletpályázata**

**közlekedési témájú köztéri művészeti alkotások megtervezésére**

**PÁLYÁZATI ADATLAP KITÖLTÉSÉT SEGÍTŐ ÚTMUTATÓ**

|  |  |
| --- | --- |
| A pályázat címe: | *Kérjük, ebben a rovatban adjon címet a pályázatának!*  |

1. **AZ ALKOTÓ(K)**
	1. **Az alkotó(k) alapadatai**

|  |
| --- |
| *Kérjük, minden esetben győződjön meg arról, hogy a megfelelő adatlap-sablont használja. Attól függően, hogy természetes személy vagy természetes személyek csoportja, vagy egyéni vállalkozó vagy jogi személy a pályázó, 4 különböző adatlap tölthető ki.* *Az adatok megadása azt a célt szolgálja, hogy a pályázó azonosítható és elérhető legyen, ezért kérjük, működő elérhetőségeket adjanak meg!* |

* 1. **Az alkotó(k) rövid bemutatása, referenciái**(maximum 4.000 karakter)

|  |
| --- |
| *Ebben a pontban azt kérjük, hogy röviden mutatkozzon be az Alkotó(csoport), kiemelve az ötletpályázat témájához, vagy a benyújtott ötlethez kapcsolódó esetleges korábbi referenciákat, díjakat, megjelenéseket, érdeklődési kört, tapasztalatot. Maximum egy oldalas, lényegre törő bemutatást várunk, amiből a Bíráló Bizottság megismerheti a Pályázót.* *Amennyiben a Pályázó korábbi referencia-munkákat kíván csatolni a pályázatához, erre lehetősége van, azt pdf fájlként csatolhatja, vagy linkként feltüntetheti a szövegben.* *Kérjük, hogy csak az ötletpályázat szempontjából valóban releváns referenciákat nyújtsa be, és maximum 3 db-ot!*  |

1. **AZ ALKOTÁS**

**2.1 A megvalósítandó alkotás rövid, lényegre törő bemutatása** (maximum 12.000 karakter)

|  |
| --- |
| *Ebben a pontban szükséges kifejteni, részletezni magát az alkotást, az ötletet.* *A Bíráló Bizottság ez alapján kap majd képet arról, hogy a Pályázó mit szeretne megvalósítani, ezért kérjük, hogy közérthetően, lényegre törően fogalmazzon! Kerülje az akadémiai nyelvezetet és a túlzottan technikai/műszaki leírásokat.* *A körülbelül 1,5-3 oldalas terjedelmű szöveg megírása során kérjük, próbáljon meg világos, egyértelmű választ adni a következő kérdésekre:* * *Mi az ötlet/alkotás lényege?*
* *Mi a fő üzenete és hogyan kapcsolódik a közlekedéshez, és/vagy a villamos kiállításhoz?*
* *Milyen módon, milyen formában, példányszámban, előadásszámban stb. valósulna meg? (pl. milyen médium, milyen technika alkalmazásával, installáció vagy performansz stb.)*
* *Hol lehetne megvalósítani az alkotást, mi lenne a javasolt helyszíne? Miért pont ott? Mi teszi alkalmassá a helyszínt? Több alternatív helyszín is javasolható, de elvárt annak átgondolása, hogy egy-egy alkotást hol érdemes a városi térben megvalósítani.*
* *Mikor, milyen időszakban, napszakban lehet megvalósítani az alkotást? Megismételhető-e?*
* *Kik az alkotás fő célcsoportjai, kiket és milyen üzenettel szólít meg? Hány embert tud elérni közvetlenül, a megvalósulás helyén?*
* *Hogyan kommunikálható még az alkotás, mennyire filmezhető, mennyire „fotogén”?*
* *Hogyan fogja elérni az alkotás, hogy a néző kíváncsi legyen a kiállításra is?*
* *Mitől újszerű, mitől kreatív?*
* *Hogyan vonja be a nézőt?*

*A szöveg megírása során nem szükséges a fenti kérdésekhez, kérdéssorendhez ragaszkodnia, nyugodtan fogalmazzon annak megfelelően, ahogy az ötlete a legjobban bemutatható. Ugyanakkor fontos, hogy az ötlet/alkotás bemutatása alapján a Bíráló Bizottság el tudja képzelni az alkotást, meg tudja ítélni, hogy az mennyiben felel meg a felhívásban foglalt céloknak és feltételeknek.* *Amennyiben az alkotás bemutatásához kapcsolódik valamilyen látványterv, minta, korábbi saját referencia, azt külön mellékletként pdf-formátumban csatolhatja a pályázathoz, vagy linkként elhelyezheti a szövegben.* *Mindenképp ösztönözzük arra, hogy 1-1 hasonló példával, korábbi saját alkotással, az erről készült fényképpel vagy videóval segítse a Bíráló Bizottság munkáját, igyekezzen „láthatóvá” tenni, hogy pontosan mi, milyen típusú, látványvilágú elképzelés valósulhat meg az ötlet alapján.* *Kérjük, csak a saját alkotásait csatolja mellékletként, amennyiben valamilyen nem saját alkotású példára akar hivatkozni, arra link segítségével hivatkozzon a szövegben, tüntesse fel az alkotókat.* *A linkeket a szöveg végén helyezze el, külön sorokban, ezek terjedelme nem számít bele a megadott maximális karakterszámba.*  |

 **2.2 A megvalósítás módja, speciális körülményei**(maximum 8.000 karakter)

|  |
| --- |
| *Ebben a 1-2 oldal terjedelmű szövegrészben azt szükséges röviden bemutatni, hogy amennyiben az ötlet díjazásban részesül, akkor milyen lépései lennének az alkotás megvalósításának.* *Kérjük, gondolja át és írja le röviden a következőket:* * *Mik az egyes lépések a megvalósítás során?*
* *Milyen időigénye van az egyes lépéseknek?*
* *Milyen engedélyek szükségesek az alkotás megvalósításához? Kitől?*
* *Jár-e, járhat-e bármilyen zavaró hatással bárki számára, ha az alkotás megvalósul? (pl. zajhatás, tömeg, forgalomzavaró hatás stb.)*
* *Mennyi idő szükséges a felállításhoz, installációhoz, lebontáshoz?*
 |

 **2.3 Az alkotás megvalósításának tervezett költségei**

|  |
| --- |
| *Ebben a pontban szükséges költségbecslést adni annak kapcsán, hogy amennyiben a pályázat díjazásban részesül, és a Múzeum meg kívánja valósítani a tervezett ötletet, akkor az várhatóan mekkora költséggel járna. Az első oszlopban a költség nevét kell megadni, érthető, azonosítható módon. A második oszlopban kérjük, hogy BRUTTÓ értékeket adjon meg és minden esetben forintban kifejezve (tehát nem ezer forintban, millió forintban stb.).**A részletezésnek, magyarázatnak, indoklásnak alkalmasnak kell lennie arra, hogy a Bíráló Bizottság megértse, milyen típusú és nagyságrendű költségek merülnek fel a megvalósítás során, és összhangban kell lennie a korábban bemutatott ötlettel és megvalósítási móddal. Számoljon valamennyi felmerülő költséggel (pl. járulékok, adó, biztosítás költsége stb.)* *Szükség esetén a táblázat további sorokkal bővíthető, a felesleges sorok törölhetők.**Kérjük, az utolsó sorban összesítse a költségeket, és ellenőrizze az összeadás helyességét!**Az alábbiakban egy minta látható.* |
|  **Költség megnevezése** | **Bruttó összes becsült költség (Ft)** | **Részletezés, magyarázat, indoklás** |
| *Eszközök bérlésének költsége* | *100.000* | *hangosításhoz, világításhoz szükséges eszközök bérleti díja, 1 db projektor 50.000 Ft/óra, 2 db hangfal 25.000 Ft/db/óra* |
| *Közterület foglalás díja* | *50.000* | *egyszeri alkalom, 2 óra* |
| *Előadók fellépti díja* | *200.000* | *10 fő statiszta 20.000 Ft/fő* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **MINDÖSSZESEN** | *350.000* |  |

1. **NYILATKOZAT**

|  |
| --- |
| *Kérjük, amennyiben véglegesítette az adatlapot, töltse ki a dátumot és az aláírók adatait.* *Ezt követően nyomtassa ki az adatlapot, írja alá/írassa alá, majd szkennelje be.* *Kérjük, hogy .pdf formátumban mentse el, az alábbi megnevezéssel:* ***adatlap\_palyazoneve.pdf*** |

|  |
| --- |
| ***TOVÁBBI CSATOLMÁNYOK:*** ***Referenciák, látványtervek, és bármilyen, a pályázat jobb megértését segítő csatolmány:*** * *Az ötlet jobb bemutatását segítheti azzal, ha korábbi referenciákat, látványterveket, mintákat stb. csatol. Ennek kapcsán kérjük, hogy*
	+ *a fényképeket, képeket, szöveges anyagokat, grafikákat 1 db pdf fájlba rendezve, vagy linkként 1 közös felületre feltöltve csatolja, ne külön képekként.*
	+ *az esetleges videókat ne csatolja, hanem linkként tüntesse fel az adatlap megfelelő szöveges részeiben.*
* *Kiíró felhívja a figyelmet valamennyi beküldött és feltüntetett dokumentum kapcsán a szerzői jogokkal kapcsolatos szabályok betartására.*

*Kérjük, csak saját alkotásokat használjon, ha más alkotóra hivatkozik, mint mintára, azt csak linkként jelezze a szövegben, tüntesse fel az alkotó nevét vagy a forrást. A linkeket a szöveg végén helyezze el, külön sorokban, ezek terjedelme nem számít bele a megadott maximális karakterszámba.**Valamennyi beküldött anyag kapcsán kérjük, hogy törekedjen arra, hogy fájlok kezelhető számban, méretben, értelmezhető, rövid megnevezéssel ellátva kerüljenek csatolásra.**Ellenkező esetben problémák lehetnek a megnyitásukkal, vagy elhúzódik az értékelési folyamat.* *Amennyiben a fájlok mérete ez szükségessé teszi, kérjük, használjon valamilyen fájlmegosztó alkalmazást (WeTransfer, Mammutmail stb.) a fájlok eljuttatására.* ***Kérjük a csatolt fájlok megnevezése során egyértelmű megnevezéseket alkalmazzanak, kerüljék az ékezetek és a túl hosszú fájlnevek alkalmazását!***  |